
Изх. № …………………………………………
ДО

ОБЩИНСКИ СЪВЕТ 

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Проект на Годишна програма за развитие на читалищната дейност в Община Златоград през 2025 година 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно чл. 26а., ал. 1 от Закона за народните читалища, председателите на народните читалища на територията на съответната община, ежегодно, в срок до 10 ноември, представят на кмета на общината предложения за своята дейност през следващата година (приложения от № 2 до № 5). Предложенията включват културните събития и изяви, планирани от читалищата, както и информация за дейността им през следващата година по отношение на библиотечно-информационната дейност, развитие на любителско - художественото творчество, поддържане на материално-техническата база, работата по проекти и др. 
В изпълнение на чл. 26а, ал. 2 от Закона за народните читалища, кметът на общината внася направените предложения в Общински съвет, който приема Годишна програма за развитие на читалищната дейност в съответната община. 

С настоящата докладна записка представям Проект на Годишна програма за развитие на читалищната дейност в Община Златоград през 2025 година, която обобщава основните акценти в дейността и работата на читалищата за съответната календарна година. Общата численост в четирите читалища на територията на Община Златоград през 2025 година е 16 (шестнадесет) щатни бройки, като няма промяна спрямо 2024 година. 
Във връзка с гореизложеното, ви предлагам следния проект за

РЕШЕНИЕ
Във връзка с чл. 26а, ал. 2 от Закона за народните читалища и на основание чл.21, ал.1, т. 12 и ал.2 от Закона за местно самоуправление и местна администрация Общински съвет Златоград

РЕШИ:
Приема Годишна програма за развитие на читалищната дейност в Община Златоград  през  2025 година - Приложение № 1 

Приложения: 

1. Приложение № 1 - Годишна програма за развитие на читалищната дейност в Община Златоград  през  2025 година; 

2. Приложение № 2 – Програма за дейността на Образцово народно читалище  „Просвета - 1908” гр. Златоград, за 2025 година;
3. Приложение № 3 – Програма за дейността на Народно читалище „Прогрес - 1939” с. Старцево, за 2025 година;

4. Приложение № 4 – Програма за дейността на Народно читалище „Орфей - 1947” с. Ерма река, за 2025 година;

5. Приложение № 5 – Програма за дейността на Народно читалище „Искра - 1997” с. Долен, за 2025 година.
С уважение,

МИРОСЛАВ ЯНЧЕВ

Кмет на Община Златоград

Изготвил:
Красимира Бозова
Гл. експерт „Образование, здравеопазване и култура“
Съгласувал:
Инж. Елка Чаушева

Секретар на Община Златоград




                             В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

